CELEX: 32021D1213
Language: lt
Date: 1626134400000
Title: Tarybos sprendimas (ES) 2021/1213 2021 m. liepos 13 d. dėl Europos Sąjungos ir Argentinos Respublikos susitarimo pasikeičiant laiškais pagal Bendrojo susitarimo dėl muitų tarifų ir prekybos (GATT 1994) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, sudarymo Sąjungos vardu

2021 7 26   
               
               
                  LT
               
               
                  Europos Sąjungos oficialusis leidinys
               
               
                  L 264/1
               
            
         TARYBOS SPRENDIMAS (ES) 2021/1213
         2021 m. liepos 13 d.
         dėl Europos Sąjungos ir Argentinos Respublikos susitarimo pasikeičiant laiškais pagal Bendrojo susitarimo dėl muitų tarifų ir prekybos (GATT 1994) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies antros pastraipos a punkto v papunktį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     2018 m. birželio 15 d. Taryba, remdamasi Bendrojo susitarimo dėl muitų tarifų ir prekybos (GATT 1994) XXVIII straipsniu, įgaliojo Komisiją pradėti derybas dėl tarifinių kvotų, įtrauktų į ES skirtą CLXXV sąrašą, paskirstymo po Jungtinės Karalystės išstojimo iš Sąjungos;
                  
               
                     (2)
                  
                  
                     derybos su Argentina užbaigtos ir 2021 m. vasario 5 d. parafuotas Europos Sąjungos ir Argentinos Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos (toliau – Susitarimas);
                  
               
                     (3)
                  
                  
                     remiantis Tarybos sprendimu (ES) 2021/651 (2), 2021 m. gegužės 10 d. Susitarimas pasirašytas Sąjungos vardu su sąlyga, kad jis bus sudarytas vėliau;
                  
               
                     (4)
                  
                  
                     Susitarimas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Argentinos Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo po Jungtinės Karalystės išstojimo iš Europos Sąjungos (3).
         
         
            2 straipsnis
            Tarybos pirmininkas Sąjungos vardu pateikia Susitarime numatytą pranešimą (4).
         
         
            3 straipsnis
            Šis sprendimas įsigalioja priėmimo dieną.
         
         
            Priimta Briuselyje 2021 m. liepos 13 d.
            
               
                  Tarybos vardu
               
               
                  Pirmininkas
               
               A. ŠIRCELJ
            
         
         
            (1)  2021 m. birželio 23 d. pritarimas (dar nepaskelbta Oficialiajame leidinyje).
         
            (2)  2021 m. balandžio 19 d. Tarybos sprendimas (ES) 2021/651 dėl Europos Sąjungos ir Argentinos Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, pasirašymo Sąjungos vardu (OL L 135, 2021 4 21, p. 1).
         
            (3)  Susitarimo tekstas paskelbtas (žr. šio Oficialiojo leidinio p. 3).
         
            (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.